Musica samanica
Musica samanica est musica, quam aut samani ritualiter canunt, aut homines, licet ipsi samani non sint, fundamenta culturae samanisticae aliquo modo evocantes cantant. Ergo musica samanica vel samanistica et ritualem et talem comprehendit musicam, quae ad eandem referatur pertineatve. Samanus partes musicas agit operosiores quam medium spirituale daemonio possessus, sed ritus samani opus rituale est neque opus musicum, quod naturam eius afficit. Samanus enim variis modis sonos facit, quibus varia proposita ritualia adscribuntur. Magni momenti hic sunt samani cantus et pulsatio tympani. Musica rituum samanicorum praecipue in culturis Coreae et Thibeti arte cum aliis traditionibus coniungitur.